stanford-oval/wikipedia huggingface dataset:
อัลคิฎิร
เรื่องเล่าอัลกุรอาน

ในคัมภีร์อัลกุรอาน 18:65–82 นบีมูซาได้พบกับบ่าวของอัลลอฮ์ ซึ่งในคัมภีร์กุรอานเรียกว่า "บ่าวคนหนึ่งของเรา ซึ่งเราได้ให้ความเมตตาจากเรา  นักวิชาการมุสลิมระบุว่าท่านคือ คิฎิร แม้ว่าเขาจะไม่ได้ระบุชื่ออย่างชัดเจนในคัมภีร์อัลกุรอาน และไม่มีการอ้างถึงว่าท่านเป็นอมตะหรือมีความเกี่ยวข้องเป็นพิเศษกับความรู้ลึกลับหรือความอุดมสมบูรณ์
คัมภีร์อัลกุรอานกล่าวว่าพวกเขาพบกันที่ทางแยกของทะเลสองแห่ง ซึ่งปลาที่นบีมูซาและเด็กรับใช้ของท่านตั้งใจจะกินได้หายไป นบีมูซาขออนุญาตติดตามบ่าวของอัลลอฮ์ เพื่อนบีมูซาสามารถเรียนรู้ "ความรู้ที่ถูกต้องเกี่ยวกับสิ่งที่ [ท่าน] ได้รับการสอน"  บ่าวของอัลลอฮ์บอกท่านว่า "ท่าน [มูซา] ไม่สามารถอดทนต่อข้าได้แน่ แล้วท่านจะอดทนต่อสิ่งที่ท่านเข้าใจยังไม่สมบูรณ์ได้อย่างไร"  นบีมูซาสัญญาว่าจะอดทนและเชื่อฟังท่านอย่างไม่มีเงื่อนไข แล้วทั้งสองก็ออกเดินทางไปด้วยกัน หลังจากที่พวกเขาขึ้นเรือ นบีคิฎิรทำการเจาะให้เรือเสียหาย นบีมูซาลืมคำสาบานของตนว่า "ท่านเจาะรูให้คนจมน้ำตายหรือ? ท่านได้ทำสิ่งที่น่าสลดใจอย่างแน่นอน” นบีคิฎิรเตือนนบีมูซาถึงคำเตือนของท่าน “ข้าบอกแล้วมิใช่หรือว่าท่านจะไม่อดทนต่อข้า” และนบีมูซาขอโทษท่าน
ต่อจากนั้น นบีคิฎิรของพระเจ้าได้ฆ่าเด็กหนุ่มคนหนึ่ง นบีมูซาร้องออกมาด้วยความประหลาดใจและตกใจอีกครั้ง และอีกครั้งที่นบีคิฎิรเตือนนบีมูซาถึงคำเตือนของท่าน และนบีมูซาสัญญาว่าท่าน จะไม่ละเมิดคำสาบานของตัวเองอีก และถ้าท่านทำเช่นนั้นท่านจะขอตัวไปจากนบีคิฎิร จากนั้นพวกเขาก็เดินทางต่อไปยังเมืองที่พวกเขาถูกปฏิเสธไม่ให้ต้อนรับ ครั้งนี้ แทนที่จะทำร้ายใครหรืออะไร นบีคิฎิรได้บูรณะกำแพงที่ทรุดโทรมในหมู่บ้าน เป็นอีกครั้งที่นบีมูซาประหลาดใจและฝ่าฝืนคำสาบานของท่านเป็นครั้งที่สามและครั้งสุดท้าย โดยถามว่าทำไมนบีคิฎิรถึงไม่ขอ "ค่าตอบแทน" อย่างน้อยที่สุด
นบีคิฎิรตอบว่า "นี่จะเป็นการแยกระหว่างข้าและท่าน บัดนี้ข้าจะแจ้งให้ท่านทราบถึงความสำคัญของสิ่งที่ท่านไม่สามารถอดทนได้ การกระทำหลายอย่างที่ดูเหมือน ชั่วร้าย มุ่งร้าย หรือมืดมน แท้จริงแล้วเป็นความเมตตา เรือได้รับความเสียหายเพื่อป้องกันไม่ให้เจ้าของตกไปอยู่ในมือของกษัตริย์ที่ยึดเรือทุกลำด้วยอำนาจ และสำหรับเด็กชายนั้น พ่อแม่ของเขาเป็นผู้ศรัทธา และข้ากลัวว่าเขาจะไม่เชื่อฟังและอกตัญญูต่อพวกเขา อัลลอฮ์จะทรงแทนที่เด็กคนใหม่ด้วยความบริสุทธิ์ ความรักใคร่ และการเชื่อฟังที่ดีกว่า สำหรับกำแพงที่ได้รับการบูรณะ นบีคิฎิรอธิบายว่าใต้กำแพงเป็นสมบัติของเด็กกำพร้าสองคนที่มีพ่อเป็นคนชอบธรรม ในฐานะทูตของอัลลอฮ์ นบีคิฎิรได้บูรณะกำแพง แสดงความเมตตาของอัลลอฮ์ โดยการตอบแทนความกตัญญูต่อบิดาของเด็กกำพร้า และเพื่อที่ว่าเมื่อกำแพงอ่อนแออีกครั้งและพังทลายลง เด็กกำพร้าจะแก่ขึ้นและแข็งแรงขึ้นและจะยึดสมบัติที่เป็นของพวกเขา"
อัศราเอล

| อัศราเอล |
| --- | --- |
การต้อนรับของทูตสวรรค์แห่งความตาย ส่วนใหญ่ยกคุณลักษณะนี้ให้กับอัศราเอล ภาพโดยเอเวอลีน เดอ มอร์แกน, ค.ศ. 1881
ทูตสวรรค์แห่งความตาย
ศาสนาที่เกี่ยวข้อง: อิสลาม, ยูดาห์, ซิกข์
ส่วนประกอบ: อัครทูตสวรรค์; ยมทูต; ปีก; เสื้อคลุม
ส่วนเกี่ยวข้อง: ญิบรีล, มีกาอีล และอิสรอฟีล (ศาสนาอิสลาม)
การสะกดแบบอื่น:  ʿÁzarʾēl  ʿAzrāʾīl หรือ ʿIzrāʾīl  Ajrā-īl  Ezrā’ël 
การปรากฏตัวในคัมภีร์:  อัลกุรอาน, ซูเราะฮ์ที่ 32  Guru Granth Sahib  Apocalypse of Peter 
อัศราเอล (อังกฤษ: Azrael, /ˈæzriəl/; ฮีบรู: עֲזַרְאֵל, ʿÁzarʾēl; อาหรับ: عزرائيل, อิซรออีล; ਅਜਰਾਈਲਿ, Ajrā-īl) เป็นทูตสวรรค์แห่งความตายในศาสนาอิสลามและศาสนายูดาห์บางส่วน และมีการกล่าวถึงในศาสนาซิกข์
อัศราเอลมีหน้าที่เป็นทูตสวรรค์แห่งความตาย ในที่นี้ เขาทำหน้าที่เป็นยมทูต ช่วยส่งดวงวิญญาณของผู้เสียชีวิตหลังจากความตาย ทั้งศาสนาอิสลามกับศาสนายูดาห์กล่าวว่า เขาเป็นผู้ถือม้วนเกี่ยวกับชะตาของผู้มีชีวิต, คอยบันทึกและลบรายชื่อการเกิดและดับในโลกมนุษย์
ขึ้นอยู่กับมุมมองและคำสั่งสอนในหลายศาสนา ทำให้พอจะอนุมานได้ว่า อัศราเอลเป็นทูตสวรรค์ที่อยู่ในสวรรค์ชั้นที่สามจากเจ็ดชั้น ในศาสนาอิสลาม เขาเป็นหนึ่งในสี่อัครทูตสวรรค์ และถูกกล่าวในอัลกุรอานเป็น มะละกุลเมาต์ (ملك الموت 'ทูตสวรรค์แห่งความตาย') ซึ่งสอดคล้องกับคำในภาษาฮีบรูว่า มะลัค ฮา-มาเวธ (malakh ha-maweth) ในวรรณกรรมแรบไบ (Rabbinic literature) ภาษาฮีบรู อัศราเอลแปลว่า 'เทวทูตของพระเจ้า' หรือ 'ความช่วยเหลือจากพระเจ้า'
ในหนึ่งคำอธิบายบันทึกว่าเขามี 4 พักตร์ ปีก 4,000 ข้าง และขา 70,000 ข้าง ร่างกายของเขานั้นเต็มไปด้วยดวงตาและลิ้นมากมายเท่ากับจำนวนผู้คนบนโลกมนุษย์
อัลมักดิซี

| มุฮัมมัด อิบน์ อะห์มัด ชัมซุดดีน อัลมักดิซี   مُحَمَّد ابْن أَحْمَد شَمْس ٱلدِّيْن ٱلْمَقْدِسِي |
| --- | --- |
เกิด: ประมาณ ค.ศ. 945/946 เยรูซาเลม ปาเลสไตน์
เสียชีวิต: ค.ศ. 991 รัฐเคาะลีฟะฮ์ฟาฏิมียะฮ์

ยุค: ยุคทองของอิสลาม
สำนัก: สำนักบัลคี
ความสนใจหลัก: ภูมิศาสตร์อิสลาม
 ได้รับอิทธิพลจาก อะบูซัยด์ อัลบัลคี 
 
ชัมซุดดีน อะบู อับดุลลอฮ์ มุฮัมมัด อิบน์ อะห์มัด อิบน์ อะบี บักร์ อัลมักดิซี (อาหรับ: شَمْس ٱلدِّيْن أَبُو عَبْد ٱلله مُحَمَّد ابْن أَحْمَد ابْن أَبِي بَكْر ٱلْمَقْدِسِي) หรือที่รู้จักกันในชื่อ อัลมักดิซี (ٱلْمَقْدِسِي) และ อัลมุก็อดดะซี (ٱلْمُقَدَّسِي; ประมาณ ค.ศ. 945/946 – 991) เป็นนักภูมิศาสตร์ชาวอาหรับในสมัยกลาง ผู้แต่งหนังสือ อะห์ซานุตตะกอซีม ฟีมะอ์ริฟะตุลอะกอลีม กับ คำอธิบายซีเรีย (รวมปาเลสไตน์) เขาเป็นหนึ่งในบุคคลทางประวัติศาสตร์ในสมัยแรกเริ่มสุดที่ระบุตัวเองว่าเป็นชาวปาเลสไตน์ระหว่างการเดินทาง
บรรณานุกรม

Avni, Gideon (2014). The Byzantine-Islamic Transition in Palestine: An Archaeological Approach. Oxford: Oxford University Press. ISBN 978-0-19-968433-5.
Le Strange, G. (1890). Palestine Under the Moslems: A Description of Syria and the Holy Land from A.D. 650 to 1500. Committee of the Palestine Exploration Fund.
Gildemeister, J. (1884). "Mukaddasi". Zeitschrift des Deutschen Palästina-Vereins. 7: 143 –172, 215 – 230.
Miquel, A. (1993). "Al-Mukaddasi".  ใน Bosworth, C. E.; van Donzel, E.; Heinrichs, W. P. & Pellat, Ch. (บ.ก.). The Encyclopaedia of Islam, Second Edition. Volume VII: Mif–Naz. Leiden: E. J. Brill. pp. 462–493. ISBN 978-90-04-09419-2.
Mukaddasi (1886).  Le Strange, G. (บ.ก.). Description of Syria, including Palestine. London: Palestine Pilgrims' Text Society.
Scholten, Arnhild (1980). "Al-Muqaddasi, c. 945-c. 988".  ใน Freeman, T. W.; Pinchemel, P. (บ.ก.). Geographers: Biobibliographical Studies, Volume 4. Mansell Publishing. ISBN 978-1-4742-3110-7.
ข้อมูล

Al-Muqaddasi
Al-Muqaddasi: An Encyclopaedic Scholar
อ่านเพิ่ม

Collins, Basil Anthony: Al-Muqaddasi; the man and His Work, Michigan Geographical Publication, 1974,
Al-Muqaddasi (Basil Anthony Collins (Translator)): The Best Divisions for Knowledge of the Regions. Ahsan al-Taqasim Fi Ma'rifat al-Aqalim. Garnet Publishing, Reading, 1994,  ISBN 1-873938-14-4
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  สเปน  ฝรั่งเศส  BnF data  เยอรมนี  อิสราเอล  เบลเยียม  สหรัฐ  สวีเดน  เนเธอร์แลนด์ 
ประชาชน:  Deutsche Biographie 
อื่น ๆ:  IdRef
อัสยูฏ

| อัสยูฏ أسيوط |
| --- | --- |
นคร
Clockwise from top:   Majzoub Barrage, Asyut Religious Institute, Alkasan Pasha Palace, Deir Muqalla overview, Assiut University, Deir Muqalla southern settlement
อัสยูฏสถานที่ตั้งของอัสยูฏในอียิปต์
พิกัด: 27°11′N 31°10′E﻿ / ﻿27.183°N 31.167°E﻿ / 27.183; 31.167
ประเทศ:  อียิปต์
เขตผู้ว่าการ: อัสยูฏ
ความสูง: 70 เมตร (230 ฟุต)
ประชากร (2006)
 • ทั้งหมด: 389,307 คน
เขตเวลา: UTC+2 (EET)
รหัสพื้นที่: (+20) 88
อัสยูฏ (อังกฤษ: Asyut, Assiout หรือ Assiut; อาหรับ: أسيوط) เป็นเมืองหลักของเขตผู้ว่าการอัสยูฏ ประเทศอียิปต์ สร้างขึ้นใกล้กับนครโบราณในชื่อเดียวกัน ซึ่งตั้งอยู่ใกล้กัน นครสมัยใหม่อยู่ที่จุดพิกัด 27°11′00″N 31°10′00″E﻿ / ﻿27.18333°N 31.16667°E﻿ / 27.18333; 31.16667 ส่วนนครโบราณตั้งอยู่ที่จุดพิกัด 27°10′00″N 31°08′00″E﻿ / ﻿27.16667°N 31.13333°E﻿ / 27.16667; 31.13333 เมืองมีหนึงในโบสถ์นิกายคอปติกคาทอลิกที่ใหญ่ที่สุดของประเทศ
อัลฆามิอา

อัลฆามิอา เขียนโดยมันเซโบ เด อาเรบาโล ประมาณคริสต์ศตวรรษที่ 16 (พุทธศตวรรษที่ 21)
เอกสารตัวเขียนของ Poema de Yuçuf ซึ่งเป็นบทกวีภาษาอารากอนที่เขียนด้วยอักษรอาหรับ
อัลฆามิอา (สเปน: aljamía) หรือ อะญะมียะฮ์ (อาหรับ: عَجَمِيَة, ʿajamiyah) เป็นเอกสารตัวเขียนที่ใช้อักษรอาหรับในการเขียนภาษากลุ่มโรมานซ์ เช่น ภาษาโมแซรับ ภาษาโปรตุเกส ภาษาสเปน ภาษาอารากอน หรือภาษาลาดิโน
คำว่าอัลฆามิอาเพี้ยนมาจากคำในภาษาอาหรับว่า ʿajamiyah ซึ่งในที่นี้หมายถึงภาษาต่างชาติ และโดยทั่วไปใช้เรียกกลุ่มชนที่ไม่มีบรรพบุรุษเป็นชาวอาหรับ ส่วนในทางภาษาศาสตร์ อัลฆามิอาคือการนำอักษรอาหรับไปเขียนภาษาในกลุ่มภาษาโรมานซ์ซึ่งเป็นภาษาที่ใช้ในชีวิตประจำวันในบางพื้นที่ของอัลอันดะลุส ส่วนภาษาอาหรับเป็นภาษาที่ใช้ในทางวิทยาศาสตร์ วัฒนธรรมชั้นสูง และศาสนา
ระบบการเขียนกลุ่มภาษาโรมานซ์ด้วยอักษรอาหรับพัฒนาขึ้นในราวคริสต์ศตวรรษที่ 15 (พุทธศตวรรษที่ 20) และพบมากในศตวรรษต่อมา ต่อมา ชาวโมริสโกได้เลิกใช้ภาษาอาหรับเป็นภาษาทางศาสนา และใช้ภาษาสเปนแทน
การใช้ในสเปน

อัลฆามิอามีบทบาทสำคัญในการรักษาศาสนาอิสลามและภาษาอาหรับในชีวิตของชาวโมริสโก หลังจากที่จักรวรรดิมุสลิมในคาบสมุทรไอบีเรียล่มสลาย ชาวโมริสโกถูกบังคับให้เปลี่ยนศาสนาเป็นชาวคริสต์ มิฉะนั้นจะถูกขับออกจากคาบสมุทร แต่ชาวโมริสโกบางส่วนก็ยังใช้อัลฆามิอาอยู่
ใน ค.ศ. 1567 (พ.ศ. 2110) พระเจ้าเฟลิเปที่ 2 แห่งสเปน ได้ออกพระราชกฤษฎีกาบังคับให้ชาวโมริสโกเลิกใช้ภาษาอาหรับในทุกกรณี ไม่ว่าจะพูดหรือเขียน ทางการหรือไม่ทางการ การใช้ภาษาอาหรับกลายเป็นอาชญากรรม ชาวโมริสโกได้แปลบทสวดและวจนะของนบีมุฮัมมัดภาษาอาหรับออกมาเป็นภาษาสเปนในรูปของอัลฆามิอา ม้วนเอกสารอัลฆามิอาถูกส่งต่อเวียนกันไปในหมู่ชาวโมริสโก ปัจจุบันบางส่วนได้รับการเก็บรักษาในหอสมุดแห่งชาติของสเปน
การใช้แบบอื่น

บางครั้งมีการใช้คำว่า "อัลฆามิอา" เรียกการถอดเสียงภาษาอื่น (นอกเหนือจากภาษากลุ่มโรมานซ์) ซึ่งไม่ใช่กลุ่มภาษาเซมิติกเป็นอักษรอาหรับ เช่น การเขียนภาษาบอสเนียและภาษาแอลเบเนียที่เขียนด้วยอักษรอาหรับระหว่างสมัยจักรวรรดิออตโตมัน เคยถูกเรียกว่าอัลฆามิอาเช่นกัน แต่ก็มีการใช้คำ อาเรบีตซา ซึ่งหมายถึงการใช้อักษรอาหรับเขียนภาษาในกลุ่มภาษาสลาฟ
ดูเพิ่ม

Los Siete Alhaicales y otras plegarias de mudéjares y moriscos by Xavier Casassas Canals published by Almuzara, Sevilla (Spain), 2007. (ในภาษาสเปน).
แหล่งข้อมูลอื่น

"A bilingual Arabic-aljamiado Qur'an from the fifteenth century", Árabo - Islámica, คลังข้อมูลเก่าเก็บจากแหล่งเดิมเมื่อ 24 ตุลาคม 2005
"Aljamiado (Texts and Studies)", Árabo - Islámica, คลังข้อมูลเก่าเก็บจากแหล่งเดิมเมื่อ 3 เมษายน 2005
"Alhadith: Morisco Literature & Culture", Stanford University, คลังข้อมูลเก่าเก็บจากแหล่งเดิมเมื่อ 12 ธันวาคม 2012, A website devoted to the literature and language of the Moriscos; contains a multilingual bibliography, digital texts, and a catalogue of aljamiado-morisco manuscripts
| ด ค กอักษรอาหรับที่ใช้เขียนภาษาต่าง ๆ |
| --- | --- |
ทวีปยุโรป: อัลฆามิอา · อาเรบีตซา · อาเซอร์ไบจาน · เอลิฟบา · เบลารุส · ตาตาร์ไครเมีย · คาซัค · ตุรกีออตโตมัน · ภาษาตาตาร์ (อิสเกอิมลา · ยางาอิมลา)
ทวีปเอเชีย: อาหรับ · มลยาฬัม · อาร์วี · อาเซอร์ไบจาน · บูรีโวลิโอ · ยาวี · คาซัค · โควาร์ · เคิร์ด · คีร์กีซ · ตุรกีออตโตมัน · ปาทาน · เปโกน · เปอร์เซีย · สาไรกี · สินธี · ชาห์มุขี · ทาจิก · เติร์กเมน · อูรดู · อุยกูร์ · อุซเบก · เสี่ยวเอ๋อร์จิง
ทวีปแอฟริกา: อาฟรีกานส์ · อยามี · เบอร์เบอร์ · ฟูลา · โซราเบ · สวาฮีลี · วาดาอัด · โวลอฟ
อัลฆามิอา
อะฮ์หมัด อิบน์ ฮัมบัล
ชีวประวัติ > ชีวิตในวัยเด็กและครอบครัว

ครอบครัวของอะฮ์หมัด อิบน์ ฮัมบัล มีพื้นเพมาจากเมืองอัลบัศเราะฮ์, ประเทศอิรัก และเป็นของชนเผ่าอาหรับ จากเผ่าบะนูซุฮ์ล บิดาของเขาเป็นนายทหารในกองทัพของอับบาซียะฮ์ ในมหานครโคราซาน และต่อมาได้ตั้งรกรากอยู่กับครอบครัวของเขาในแบกแดด ที่ซึ่ง อะฮ์หมัด เกิดในปี ค.ศ. 780
อิบน์ ฮัมบัล มีภรรยาสองคนและลูกหลายคน รวมทั้งลูกชายคนโตซึ่งต่อมาได้เป็นผู้พิพากษาในเมืองอิสฟาฮาน
ชีวประวัติ > การศึกษาและการทำงาน

อะฮ์หมัด ศึกษาอย่างกว้างขวางในกรุงแบกแดดและเดินทางไปศึกษาต่อในภายหลัง เขาเริ่มเรียนหลักนิติศาสตร์ (ฟิกฮ์) ภายใต้ผู้พิพากษาฮะนะฟีคือ อะบูยูซุฟ ลูกศิษย์ที่มีชื่อเสียงและเป็นสหายของอิหม่ามอะบูฮะนีฟะฮ์ หลังจากจบการศึกษากับอะบูยูซุฟแล้ว อิบน์ ฮัมบัลเริ่มเดินทางผ่านอิรัก, ซีเรีย และ อาระเบีย เพื่อรวบรวมหะดีษหรือการกระทำของท่านนบีมุฮัมมัด (ศ็อลฯ) อิบน์ อัลเญาซี กล่าวว่า อิหม่ามอะฮ์หมัด มีปรมาจารย์หะดีษ 414 คนซึ่งเขาเป็นผู้รายงาน ด้วยความรู้นี้ เขากลายเป็นผู้นำด้านหะดีษ โดยทิ้งสารานุกรมหะดีษขนาดใหญ่ชื่อ มุสนัด อะฮ์หมัด อิบน์ ฮัมบัล หลังจากเดินทางหลายปี เขากลับมาที่กรุงแบกแดดเพื่อศึกษากฎหมายอิสลามกับอัชชาฟิอี[ต้องการอ้างอิง] [ จำเป็นต้องอ้างอิง ]
อะฮ์หมัดกลายเป็นมุฟตีย์ในวัยชรา และก่อตั้งมัซฮับฮัมบะลี หรือสำนักสอนนิติศาสตร์อิสลาม ซึ่งปัจจุบันมีอำนาจมากที่สุดในซาอูดิอาระเบีย กาตาร์ และสหรัฐอาหรับเอมิเรตส์[ต้องการอ้างอิง] [ ต้องการอ้างอิง ] ไม่เหมือนกับอีกสามสำนักของนิติศาสตร์อิสลาม (ฮะนะฟี, มาลิกี และ ชาฟิอี) มัซฮับฮัมบะลี ยังคงเป็นนักอนุรักษนิยมหรืออะษะรีย์ ในเทววิทยาเป็นส่วนใหญ่
นอกจากกิจการด้านวิชาการแล้ว อิบน์ ฮัมบัลยังเป็นทหารที่ชายแดนอิสลาม (ริบาต) และทำฮัจญ์ถึง 5 ครั้งในชีวิตของเขา โดยเดินเท้า 2 ครั้ง
ชีวประวัติ > ความตาย

อิบน์ ฮัมบัล เสียชีวิตเมื่อวันศุกร์ที่ 12 เราะบีอุลเอาวัล ฮ.ศ. 241/ 2 สิงหาคม ค.ศ. 855 ขณะอายุ 74–75 ปีในกรุงแบกแดด, ประเทศอิรัก นักประวัติศาสตร์เล่าว่าการละหมาดญะนาซะฮฺของเขามีผู้ชาย 800,000 คนและผู้หญิง 60,000 คนเข้าร่วม และมีคริสเตียนและยิว 20,000 คนเปลี่ยนมานับถือศาสนาอิสลามในวันนั้น กุโบร์ (หลุมฝังศพ) ของเขาตั้งอยู่ในสถานที่ของมะกอม อะฮ์หมัด บิน ฮัมบัล  ในอัรรุศอฟะฮ์
อัลมิห์นะฮ์

เป็นที่ทราบกันดีว่าอิบน์ ฮัมบัลถูกเรียกตัวก่อนการไต่สวนหรือมิห์นะฮ์ของเคาะลีฟะฮ์แห่งอับบาซียะฮ์คือ อัลมะอ์มูน อัลมะอ์มูน ต้องการยืนยันอำนาจทางศาสนาของเคาะลีฟะฮ์ โดยกดดันให้บรรดานักวิชาการยอมรับมุมมองของมุอ์ตะซิละฮ์ ว่าอัลกุรอานถูกสร้างขึ้นมากกว่าไม่ได้สร้างขึ้น ตามประเพณีของซุนนะฮ์ อิบน์ ฮัมบัลเป็นหนึ่งในนักวิชาการที่ต่อต้านการแทรกแซงของเคาะลีฟะฮ์และหลักคำสอนของมุอ์ตะซิละฮ์ที่ว่าอัลกุรอานเป็นมัคลูก (สิ่งถูกสร้าง) จุดยืนของอิบน์ ฮัมบัล ต่อต้านการสืบสวนของมุอ์ตะซิละฮ์ (ซึ่งเคยเป็นผู้มีอำนาจปกครองในขณะนั้น) ทำให้มัซฮับฮัมบะลี สถาปนาตนเองอย่างมั่นคงว่าไม่เพียงแต่เป็นสำนักของฟิกฮ์ (นิติศาสตร์) เท่านั้น แต่ยังเป็นอะษะรีย์ด้วย
เนื่องจากเขาปฏิเสธที่จะยอมรับอำนาจของมุอ์ตะซิละฮ์ อิบน์ ฮัมบัลจึงถูกคุมขังในกรุงแบกแดดตลอดรัชสมัยของอัลมะอ์มูน ในเหตุการณ์ระหว่างการปกครองของผู้สืบทอดอำนาจของอัลมะอ์มูนคือ อัลมุอ์ตะศิม อิบน์ ฮัมบัลถูกเฆี่ยนจนหมดสติ อย่างไรก็ตาม สิ่งนี้ทำให้เกิดกลียุคในกรุงแบกแดด และอัลมุอ์ตะศิมถูกบังคับให้ปล่อยตัวอิบน์ ฮัมบัล[ลิงก์เสีย] หลังจากการเสียชีวิตของอัลมุอ์ตะศิม แล้วอัลวาษิก กลายเป็นเคาะลีฟะฮ์และสานต่อนโยบายของบรรพบุรุษของเขาในการบังคับใชมุอ์ตะซิละฮ์ และในการติดตามครั้งนี้ เขาได้เนรเทศอิบน์ ฮัมบัล จากแบกแดด หลังจากการเสียชีวิตของอัลวาษิก และการขึ้นครองบัลลังก์ของพี่ชายของเขาคือ อัลมุตะวักกิล ซึ่งเป็นมิตรกับความเชื่อดั้งเดิมของซุนนะฮ์ มากกว่า อิหม่ามอิบน์ ฮัมบัลได้รับการต้อนรับกลับสู่แบกแดด[ต้องการอ้างอิง]
มุมมองทางประวัติศาสตร์

อิบน์ ฮัมบัล ได้รับการยกย่องอย่างกว้างขวางจากผลงานของเขาทั้งในด้านรายงานของหะดีษ, หลักฟิกฮ์ และการปกป้องอะกีดะฮ์ซุนนะฮ์ดั้งเดิมของเขา อับดุลกอดิร ญัยลานี กล่าวว่าชาวมุสลิมไม่สามารถเป็นวะลีของอัลลอฮ์ ได้อย่างแท้จริง เว้นแต่ว่าพวกเขาจะอยู่ในลัทธิของอิบน์ ฮัมบัล; แม้จะได้รับคำชมจากคนรุ่นราวคราวเดียวกัน แต่ยะห์ยา อิบน์ มะอีน สังเกตว่าอิบัน ฮันบัลไม่เคยโอ้อวดเกี่ยวกับความสำเร็จของเขา
มุมมองทางประวัติศาสตร์ > นิติศาสตร์

มีบางมุมมองที่ถูกกล่าวหาว่ามุมมองเชิงนิติศาสตร์ของเขาไม่เป็นที่ยอมรับเสมอไป นักตัฟซีรอัลกุรอานคือ มุฮัมมัด อิบน์ ญะรีร อัฏเฏาะบะรี ซึ่งครั้งหนึ่งเคยพยายามศึกษาภายใต้การนำของอิบน์ ฮัมบัล ภายหลังกล่าวว่าเขาไม่ได้ถือว่าอิบน์ ฮัมบัล เป็นนักนิติศาสตร์ และไม่ได้ให้ความเห็นของเขาในสาขานี้ โดยอธิบายว่าเขาเป็นผู้เชี่ยวชาญในหะดีษเท่านั้น อย่างไรก็ตาม สิ่งนี้ต้องดูในบริบทของเวลา เนื่องจากมัซฮับของอิบน์ ฮัมบัล ยังอยู่ในช่วงเริ่มต้นและยังไม่ค่อยมีคนติดตามมากนักเมื่อเทียบกับมัซฮับอื่นๆ และนักเรียนก็มีความขัดแย้งกับมัซฮับของอัฏเฏาะบะรีย์
อย่างไรก็ตาม นักวิชาการคนอื่นๆ ส่วนใหญ่ยอมรับในความกล้าหาญของอิบน์ ฮัมบัล ในฐานะนักนิติศาสตร์ระดับปรมาจารย์ที่คู่ควรกับผู้ที่ระเบียบวิธีวิทยากลายเป็นรากฐานสำหรับสำนักวิชานิติศาสตร์ของตนเอง อิหม่ามชาฟิอีกล่าวท่ามกลางคำสรรเสริญอื่นๆ อีกมากมายว่า "อะฮ์หมัดเป็นอิหม่ามในแปดสาขา: เขาเป็นอิหม่ามใน หะดีษ, ฟิกฮ์, อัลกุรอาน, อัลลุเฆาะฮ์, อัสซุนนะฮ์, อัซซุฮ์ด, อัวะร็อก, และ อัลฟักร์" อัซซะฮะบี หนึ่งในนักเขียนชีวประวัติอิสลามที่สำคัญที่สุด บันทึกในผลงานชิ้นเอกของเขาคือ ซิยาร อะอ์ลาม อันนนุบะลาอ์ ว่าสถานะของอิบน์ ฮันบัลในทางหะดีษนั้นเหมือนกันกับ อัลลัยษ์ อิบน์ ซะอ์ด, มาลิก อิบน์ อะนัส, อัชชาฟิอี และอะบูยูซุฟ
มุมมองทางประวัติศาสตร์ > หะดีษ

มีรายงานว่า อิบน์ ฮัมบัล ได้รับตำแหน่ง อัลฮาฟิซแห่งหะดีษ ตามการจัดหมวดหมู่ของญะมาลุดดีน อัลมิซซี ได้รับการอนุมัติว่า อิบน์ ฮัมบัล ได้จดจำหะดีษอย่างน้อย 750,000 รายการในช่วงชีวิตของเขา มากกว่า มุฮัมมัด อัลบุคอรี และ มุสลิม อิบน์ อัลฮัจญาจญ์ ซึ่งแต่ละคนจดจำหะดีษได้ 300,000 ครั้ง และ อะบูดาวูด อัสซิญิสตานี ซึ่งจดจำหะดีษได้ 500,000 ครั้ง อะบูซุรอะฮ์ กล่าวว่า อิบน์ ฮัมบัล ได้จดจำหะดีษ 1,000,000 หะดีษ 700,000 ในหะดีษเกี่ยวข้องกับหลักนิติศาสตร์
ในขณะที่ตามการจัดประเภทจากหะดีษมัรฟูอ์ของอิบน์ อับบาส ซึ่งบันทึกโดย อัฏเฏาะบะรอนี       อิบน์ ฮัมบัลได้เลื่อนขั้นเป็น อะมีรุลมุอ์มินูน ฟิลหะดีษ ซึ่งเป็นตำแหน่งที่มีนักวิชาการหะดีษเพียงไม่กี่คนเท่านั้นในประวัติศาสตร์เช่น มาลิก อิบน์ อะนัส, ยะฮ์ยา อิบน์ มะอีน, ฮัมมาด อิบน์ ซะลามะฮ์, อิบน์ อัลมุบาร็อก และ อัสซุยูฏีอย่างไรก็ตาม มุสนัดของอิบน์ ฮัมบัล ไม่ได้จัดอยู่ในกลุ่มกุตุบุสซิตตะฮ์ ซึ่งเป็นกลุ่มใหญ่ของหะดีษหกกลุ่ม
ดูเพิ่ม

อิบน์ อุลัยยะฮ์
อะชาอิเราะฮ์
อะษะรียะฮ์
มาตุรีดียะฮ์
ฮัมบะลี
มาลิก อิบน์ อะนัส
มาลิกี
อะบูฮะนีฟะฮ์
ฮะนะฟี
อัชชาฟิอี
ชาฟิอี
ผลงาน

หนังสือต่อไปนี้พบได้ในอัลฟิฮ์ริสต์ของอิบน์ อัลนะดีม:
อุศูลุสซุนนะฮ์: "รากฐานของซุนนะฮ์นะบี (เกี่ยวกับหลักศรัทธา)"
อัสซุนนะฮ์: "ซุนนะฮ์นะบี (เกี่ยวกับหลักศรัทธา)"
กิตาบุลอิลัล วะมะอ์ริฟะตุรเราะญาล: "หนังสือบรรยายที่มีข้อบกพร่องที่ซ่อนอยู่และความรู้ของมนุษย์ (เกี่ยวกับหะดีษ)"
กิตาบุลมะนาซิก: "หนังสือเกี่ยวกับพิธีกรรมฮัจญ์"
กิตาบุซซุฮ์ด: "หนังสือแห่งการสมถะ"
กิตาบุลอีมาน: "หนังสือหลักศรัทธา"
กิตาบุลมะซาอิล: "ปัญหาเกี่ยวกับฟิกฮ์"
กิตาบุลอัชริบะฮ์: "หนังสือแห่งการดื่ม"
กิตาบุลฟะฎออิล อัศเศาะฮาบะฮ์: "คุณธรรมของเศาะฮาบะฮ์"
กิตาบุฏฏออะฮ์ อัรเราะซูล: "หนังสือแห่งการเชื่อฟังเราะซูล"
กิตาบุลมันซูค: "คัมภีร์แห่งการละทิ้ง"
กิตาบุลฟะรออิด: "หนังสือแห่งหน้าที่บังคับ"
กิตาบุรร็อดดุ อะลัลซะนะดิเกาะฮ์ วัลญะฮ์มียะฮ์: "การปฏิเสธของพวกนอกรีตและชาวญะฮ์มี"
ตัฟซีร: "อรรถกถา"
มุสนัด อะฮ์หมัด อิบน์ ฮัมบัล
ต้นฉบับของข้อเขียนทางกฎหมายของอิบน์ ฮัมบัล ผลิตในเดือนตุลาคม ค.ศ. 879
อับดุลอะซีซ บูตัฟลีเกาะฮ์

| อับดุลอะซีซ บูตัฟลีเกาะฮ์GColIH |
| --- | --- |
عبد العزيز بوتفليقة
บูตัฟลีเกาะฮ์ใน ค.ศ. 2012

ประธานาธิบดีแอลจีเรียคนที่ 7
ดำรงตำแหน่ง 27 เมษายน ค.ศ. 1999 – 2 เมษายน ค.ศ. 2019
นายกรัฐมนตรี:  ดูรายชื่อ สะมาลี ฮัมดานี อะห์มัด บินบีตูร อะลี บินฟลีส อะห์มัด อูยะห์ยา อับดุลอะซีซ บิลคอดิม อะห์มัด อูยะห์ยา อับดุลมาลิก ซิลาล ยูซุฟ ยูสฟี (รักษาการ) อับดุลมาลิก ซิลาล อับดุลมะญีด ตับบูน อะห์มัด อูยะห์ยา นูรุดดีน บะดะวี 
ก่อนหน้า: อัลยะมีน ซัรวาล
ถัดไป: อับดุลกอดิร บินศอเลียะห์ (รักษาการ) อับดุลมะญีด ตับบูน
ประธาน National Liberation Front คนที่ 5
ดำรงตำแหน่ง 28 มกราคม ค.ศ. 2005 – 17 กันยายน ค.ศ. 2021
ก่อนหน้า: อัชชาษิลี บินญะดีด
รัฐมนตรีว่าการกระทรวงกลาโหม
ดำรงตำแหน่ง 17 มิถุนายน ค.ศ. 2002 – 2 เมษายน ค.ศ. 2019
รอง: อะห์มัด กอยิด ศอเลียะห์
ก่อนหน้า: อัลยะมีน ซัรวาล
ถัดไป: อับดุลมะญีด ตับบูน
ประธานสมัชชาใหญ่แห่งสหประชาชาติ
ดำรงตำแหน่ง 17 กันยายน ค.ศ. 1974 – 15 กันยายน ค.ศ. 1975
ก่อนหน้า: เลโอปอลโด เบนิเตส
ถัดไป: Gaston Thorn
รัฐมนตรีว่าการกระทรวงการต่างประเทศ
ดำรงตำแหน่ง 4 กันยายน ค.ศ. 1963 – 8 มีนาคม ค.ศ. 1979
ก่อนหน้า: มุฮัมมัด เคาะมีสตี
ถัดไป: มุฮัมมัด ศิดดีก บินยะห์ยา
 
ข้อมูลส่วนบุคคล
เกิด: 2 มีนาคม ค.ศ. 1937(1937-03-02) วัจญ์ดะฮ์ โมร็อกโกในอารักขาของฝรั่งเศส
เสียชีวิต: 17 กันยายน ค.ศ. 2021(2021-09-17) (84 ปี) ซะรอลดะฮ์ ประเทศแอลจีเรีย
ที่ไว้ศพ: สุสานอัลอาลิยะฮ์ แอลเจียร์
เชื้อชาติ: แอลจีเรีย
พรรคการเมือง: อิสระ
คู่สมรส: Amal Triki (สมรส 1990)
ความสัมพันธ์: ซะอีด บูตัฟลีเกาะฮ์ (น้องชาย)
ลายมือชื่อ: 
ยศที่ได้รับการแต่งตั้ง
รับใช้:  แอลจีเรีย
สังกัด: National Liberation Army
ประจำการ: 1956–1962
ผ่านศึก: สงครามแอลจีเรีย

อับดุลอะซีซ บูตัฟลีเกาะฮ์ (อาหรับ: عبد العزيز بوتفليقة, ออกเสียงไฟล์:Ar-Abdelaziz Bouteflika.ogg; 2 มีนาคม ค.ศ. 1937 – 17 กันยายน ค.ศ. 2021) เป็นนักการเมืองและนักการทูตชาวแอลจีเรียที่ดำรงตำแหน่งประธานาธิบดีแอลจีเรียคนที่ 7 ใน ค.ศ. 1999 จนกระทั่งลาออกใน ค.ศ. 2019
บูตัฟลีเกาะฮ์เคยเป็นสมาชิก National Liberation Front ในช่วงสงครามแอลจีเรีย ก่อนผันตัวเป็นนักการเมือง หลังแอลจีเรียเป็นเอกราชจากฝรั่งเศส เขาดำรงตำแหน่งรัฐมนตรีว่าการกระทรวงการต่างประเทศใน ค.ศ. 1963 ถึง 1979 เขาดำรงตำแหน่งประธานสมัชชาใหญ่แห่งสหประชาชาติสมัย 1974–1975 แต่ทว่า ใน ค.ศ. 1983 เขาถูกตัดสินว่ามีความผิดฐานขโมยเงินหลายล้านดีนาร์จากสถานทูตแอลจีเรียในช่วงที่เขาเป็นทูต
ใน ค.ศ. 1999 บูตัฟลีเกาะฮ์ได้รับเลือกเป็นประธานาธิบดีแอลจีเรียด้วยชัยชนะแบบแลนด์สไลด์ จากนั้นจึงชนะการเลือกตั้งใน ค.ศ. 2004, 2009 และ 2014 ขณะเป็นประธานาธิบดี เขาได้หยุดสงครามกลางเมืองแอลจีเรียใน ค.ศ. 2002 เมื่อเขารับช่วงต่อในโครงการของประธานาธิบดีอัลยะมีน ซัรวาล ผู้ดำรงตำแหน่งก่อนหน้า และยกเลิกอำนาจฉุกเฉินในเดือนกุมภาพันธ์ ค.ศ. 2011 ท่ามกลางความไม่สงบในภูมิภาค หลังเกิดโรคหลอดเลือดสมองใน ค.ศ. 2013 บูตัฟลีเกาะฮ์แทบไม่ได้ปรากฏตัวต่อสาธารณะเลยตลอดวาระที่สี่ โดยปรากฏตัวครั้งสุดท้ายใน ค.ศ. 2017
บูตัฟลีเกาะฮ์ลาออกในวันที่ 2 เมษายน ค.ศ. 2019 ท่ามกลางการประท้วงหมู่คัดค้านการดำรงตำแหน่งสมัยที่ 5 เป็นเวลาหลายเดือน ทำให้เขาเป็นประมุขแห่งรัฐที่ดำรงตำแหน่งนานที่สุดของประเทศแอลจีเรีย ด้วยระยะเวลาเกือบ 20 ปี หลังลาออก เขาอยู่อย่างสันโดษและเสียชีวิตตอนอายุ 84 ปีใน ค.ศ. 2021 หลังลาออกไปกว่าสองปี
ชีวิตช่วงต้นและการศึกษา

อับดุลอะซีซ บูตัฟลีเกาะฮ์เกิดในวันที่ 2 มีนาคม ค.ศ. 1937 ที่วัจญ์ดะฮ์ ประเทศโมร็อกโก โดยเป็นบุตรใน Mansouria Ghezlaoui กับอะห์มัด บูตัฟลีเกาะฮ์จากตแลมแซน ประเทศแอลจีเรีย เขามีพี่/น้องสาวร่วมพ่อ 3 คน (Fatima, Yamina และ Aïcha) พี่/น้องชาย 4 คน (Abdelghani, Mustapha, Abderahim และ Saïd) และพี่/น้องสาวคนเดียว (Latifa) อับดุลอะซีซเป็นบุตรของชัยค์แห่งซาวิยะฮ์ โดยเขาท่องจำอัลกุรอานได้ดี เขาเข้าเรียนโรงเรียนสามแห่งที่วัจญ์ดะฮ์ คือ: โรงเรียนมัธยม Sidi Ziane, El Hoceinia และ Abdel Moumen เขายังมีความเกี่ยวข้องกับซาวิยะฮ์กอดิรียะฮ์ที่วัจญ์ดะฮ์
ชีวิตส่วนตัวและเสียชีวิต

ในเดือนพฤศจิกายน ค.ศ. 2005 บูตัฟลีเกาะฮ์เข้ารักษาตัวในโรงพยาบาลที่ประเทศฝรั่งเศส โดยมีรายงานว่ามีอาการเลือดออกในทางเดินอาหาร และปล่อยให้กลับบ้านในสามสัปดาห์ต่อมา อย่างไรก็ตาม ช่วงที่บูตัฟลีเกาะฮ์แทบไม่สามารถติดต่อกับใครได้เป็นเวลานานนั้น ทำให้เกิดข่าวลือว่าเขาป่วยหนักด้วยมะเร็งกระเพาะอาหาร เขาเข้ารักษาในโรงพยาบาลต่อในเดือนเมษายน ค.ศ. 2006
สายการทูตที่รั่วไหลออกมาเปิดเผยว่า เมื่อปลาย ค.ศ. 2008 บูตัฟลีเกาะฮ์เป็นมะเร็งกระเพาะอาหาร
ณ วันที่ 17 กันยายน ค.ศ. 2021 บูตัฟลีเกาะฮ์เสียชีวิตในบ้านที่ซะรอลดะฮ์จากภาวะหัวใจหยุดเต้นตอนอายุ 84 ปี 
ประธานาธิบดีอับดุลมะญีด ตับบูนประกาศรายงานการเสียชีวิตผ่านโทรทัศน์ภาครัฐ เขามีอาการหัวใจล้มเหลวตั้งแต่เขาเกิดโรคหลอดเลือดสมองใน ค.ศ. 2013 ประธานาธิบดีตับบูนประกาศไว้อาลัยในระดับประเทศเป็นเวลาสามวัน เขาได้รับการฝังที่สุสานอัลอาลิยะฮ์ในวันที่ 19 กันยายน
ข้อมูล

Official biography (ในภาษาฝรั่งเศส)
อ่านเพิ่ม

Aussaresses, Paul (2010). The Battle of the Casbah: Terrorism and Counter-Terrorism in Algeria, 1955–1957. New York: Enigma Books. ISBN 978-1-929631-30-8.
Holm, Ulla (2005). "Algeria: President Bouteflika's Second Term". Mediterranean Politics. 10 (1): 117–122. doi:10.1080/1362939042000338881. S2CID 154679756.
Tlemçani, Rachid (2008). "Algeria Under Bouteflika: Civil Strife and National Reconciliation" (PDF). Carnegie Papers. 7.